
COMUNICAT DE PRESĂ


La data de 04 martie 2016, la Curtea de Apel Iași și Tribunalul Iași, a avut loc vizita procurorului federal din SUA, domnul David Gappa, conducător al programului IPLEC.
IPLEC (Intellectual Property Law Enforcement Coordinator) este un program regional, care cuprinde țările din Europa de Est și Asia Centrală, cu biroul la București, în cadrul Ambasadei SUA. Programul este unul de asistență și colaborare, în principal cu procurorii și ofițerii de poliție implicați în combaterea infracțiunilor de proprietate intelectuală, dar și cu judecătorii care judecă astfel de cauze, cu OSIM, ORDA, Parchetul General și cu reprezentanții deținătorilor drepturilor de autor/marcă din SUA, cu aplicabilitate pe teritoriul țărilor pe care le acoperă.
[bookmark: _GoBack]Întâlnirea s-a desfășurat cu participarea judecătorilor de la instanțele din raza de activitate a Curții de Apel Iași, fiind dezbătute teme privind materia proprietății intelectuale.

